dwar ir-Rapport speċjali Nru 9/2006 tal-Qorti ta' l-Awdituri Ewropea dwar l-infiq tat-traduzzjoni tal-Kummissjoni, tal-Parlament Ewropew u tal-Kunsill Kumitat għall-Baġit MOZZJONI GĦAL RIŻOLUZZJONI TAL-PARLAMENT EWROPEW PROĊEDURA MOZZJONI GĦAL RIŻOLUZZJONI TAL-PARLAMENT EWROPEW dwar ir-Rapport speċjali Nru 9/2006 tal-Qorti ta' l-Awdituri Ewropea dwar l-infiq tat-traduzzjoni tal-Kummissjoni, tal-Parlament Ewropew u tal-Kunsill ( 2007/2077(INI) Il-Parlament Ewropew , - wara li kkunsidra r-Rapport Speċjali tal-Qorti Ewropea ta' l-Awdituri (ECA) Nru 9/2006 dwar l-infiq tat-traduzzjoni tal-Kummissjoni, tal-Parlament u tal-Kunsill, flimkien mat-tweġibiet ta' l-Istituzzjonijiet ĠU C 284, 21.11.2006, p.1 , - wara li kkunsidra l-Artikolu 248(4), l-ewwel subparagrafu, l-Artikolu 276(3) u l-Artikolu 280(5) tat-Trattat KE, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Kontroll tal-Baġit ( A6-0215/2007 ), Rispett għall-multilingwiżmu Iqis il-multilingwiżmu bħala fattur ewlieni fl-UE, li jimmarka d-diversità kulturali u lingwistika u jiżgura t-trattament ugwali taċ-ċittadini ta' l-UE; huwa jiggarantixxi d-dritt taċ-ċittadini li jikkomunikaw ma' l-istituzzjonijiet ta' l-UE fi kwalunkwe lingwa uffiċjali tagħha, b'hekk jippermettilhom li jeżerċitaw id-dritt tagħhom ta' kontroll demokratiku; jinnota li, fl-istess waqt, is-servizzi lingwistiċi jikkontribwixxu biex l-istituzzjonijiet ta' l-UE jibqgħu miftuħa u trasparenti għaċ-ċittadini ta' l-Ewropa; Huwa ta' l-opinjoni li l-kunċett ta' "multilingwiżmu kontrollat b'mod sħiħ", stipulat fil-Kodiċi ta' Kondotta tiegħu Kodiċi ta' Kondotta dwar il-Multilingwiżmu, adottat mill-Bureau fl-4 ta' Settembru 2006. , jirrappreżenta l-uniku mezz biex l-ispejjeż jinżammu fi ħdan limiti baġitarji aċċettabbli, waqt li tinżamm l-ugwaljanza fost il-Membri u ċ-ċittadini; Jiddispjaċih li dejjem iktar dokumenti jew komunikazzjonijiet, speċjalment l-emendi ta' kompromess fil-ħin tal-votazzjoni tagħhom fil-kumitat jew, pereżempju, l-annessi tar-rapporti, huma ppreżentati f'lingwa waħda biss; Spiża tat-traduzzjonijiet Jenfasizza li l-ispiża totali tas-servizzi lingwistiċi kollha ta' l-istituzzjonijiet ta' l-UE, it-traduzzjoni u l-interpretazzjoni f'daqqa, jirrappreżentaw biss 1% tal-baġit totali ta' l-UE; Jinnota li fl-2005, il-volum ta' traduzzjonijiet kien ta' 1, 324, 000 paġna fil-Kummissjoni (1,450 traduttur), 1,080,000 paġna fil-Parlament (550 traduttur) u 475,000 paġna fil-Kunsill (660 traduttur); Huwa sorpriż li l-istituzzjonijiet għadhom sa issa ma kkalkulawx la l-ispiża totali tat-traduzzjoni 2 u lanqas l-ispiża għal kull paġna; barra minn hekk jinnota li l-Qorti Ewropea ta' l-Awdituri (ECA) kkalkulat l-ispiża totali tat-traduzzjoni fl-2003 għal 414.2 miljuni ta' euro (2005: EUR 511 miljun), 218.8 miljun għall-Kummissjoni (2005: EUR 257 miljun), EUR 99 miljun għall-Parlament (2005: EUR 128 miljun), EUR 100,4 miljun għall-Kunsill (2005: EUR 126 million); għall-istess sena, l-ispiża medja għal kull paġna kienet ta' EUR 166.37 (2005: EUR 196.3): EUR 150,2 għall-Kummissjoni (2005: EUR 194), 149.7 miljun għall-Parlament (2005: EUR 119), 251.8 miljun għall-Kunsill (2005: EUR 276); Jilqa' f'dan il-kuntest, li l-amministrazzjoni tiegħu rnexxielha tnaqqas l-ispejjeż ta' traduzzjoni bil-paġna minkejja t-tkabbir; Huwa mħasseb dwar l-osservazzjoni ta' l-ECA li l-produttività tas-servizz ta' traduzzjoni tal-Kunsill hija baxxa; Jistieden lill-istituzzjonijiet biex jieħdu l-miżuri xierqa biex itejbu aktar il-produttività tas-servizzi ta' traduzzjoni ta' l-UE; Jinnota li l-prezzijiet li huwa ħallas lit-tradutturi freelance kienu ta' medja ta' 12% ogħla mill-prezzijiet imħallsa mill-Kummissjoni; jinnota l-ispjegazzjoni mogħtija mill-amministrazzjoni tiegħu, li tiġbed l-attenzjoni għall-fatt li l-firxa ta' lingwi tat-tradutturi freelance tal-Parlament hija wiesgħa aktar, li jridu jirrispettaw skadenzi iqsar u l-istandards ta' kwalità għolja ħafna; Jilqa' b'sodisfazzjon il-fatt li l-Kummissjoni u l-Kunsill qablu li jillimitaw iż-żieda fil-volum tat-traduzzjoni wara t-tkabbir ta' l-10 Stati Membri ġodda, b'hekk jikkontrollaw iż-żieda ta' l-ispejjeż; jinnota li l-Parlament introduċa l-kunċett ta' "multilingwiżmu kontrollat b'mod sħiħ", b'hekk jippermettilu li jżomm il-livell ta' servizz waqt li jikkontrolla l-ispejjeż; Jistieden lit-tliet istituzzjonijiet biex jistabbilixxu parametri ċari u li jitqabblu bil-ħsieb li jaċċertaw kemm l-ispiża totali tat-traduzzjoni u l-prezz għal kull paġna; jenfasizza li ċ-ċifri miksuba m'għandhomx jiġu użati biss għal skopijiet baġitarji, iżda wkoll biex l-utenti jiġu sensibilizzati dwar l-ispiża; Jaqbel mal-prinċipju li rapporti verbatim ta' proċedimenti fil-plenarja għandhom ikunu ppubblikati bħala dokument multilingwali li fih l-istqarrijiet tal-kelliema jidhru biss fil-lingwa oriġinali ta' l-istqarrija, fuq il-qbil li verżjonijiet iffilmjati tad-dibattiti, flimkien ma' interpretazzjoni diretta fil-lingwi uffiċjali kollha jkunu disponibbli b'xejn għall-pubbliku ġenerali fuq talba minn pjattaforma teknika xierqa, filwaqt li huwa ovvju li t-test oriġinali biss huwa validu, billi, ġuridikament, l-interpretazzjoni mhijiex traduzzjoni orali; huwa ta' l-opinjoni li l-Membri għandhom ikunu intitolati biex ikollhom partijiet minn dibattiti tradotti fil-lingwi tagħhom wara talba u fi żmien qasir; huwa ta' l-opinjoni wkoll li trid titwettaq dispożizzjoni biex jinżamm arkivju diġitali u ideali għal tiftix; jitlob lis-Segretarju Ġenerali biex ifassal proposta formali li timplimenta din id-deċiżjoni ta' prinċipju, li għandha tinkludi klawsoli kontra l-abbuż u tidentifika, jekk ikun indikat, tibdiliet potenzjali għar-Regoli ta' Proċedura (eż. Regola 173) u għal regoli interni oħrajn meħtieġa biex jistabbilixxu fil-prattika l-approċċ maħsub ġdid; Kwalità ta' traduzzjonijiet Jilqa' l-fatt li l-kwalità u r-rispett għall-iskadenzi ta' traduzzjonijiet fil-lingwi UE-15, skond sondaġġ ta' sodisfazzjon tal-klijent imwettaq mill-ECA, huma b'mod ġenerali meqjusa bħala sodisfaċenti, minkejja li xi problemi jippersistu fir-rigward ta' terminoloġija teknika u legali; Iżda huwa mħasseb dwar il-kwalità aktar baxxa b'mod konsiderevoli tat-traduzzjonijiet UE-10 f'xi istituzzjonijiet fl-2004, ikkawżata b'mod prinċipali minħabba nuqqas ta' tradutturi kwalifikati; jinnota li - fl-istess waqt - il-Kummissjoni indirizzat il-problema u li l-istituzzjonijiet kollha, bl-għajnuna ta' l-Istati Membri, wettqu progress fir-reklutaġġ ta' tradutturi kwalifikati; Jistieden lill-Kummissjoni biex torganizza reviżjoni kritika tal-falliment ta' l-EPSO biex tirrekluta l-istaff meħtieġ mill-pajjiżi UE-10; B'mod ġenerali huwa ta' l-opinjoni li l-istituzzjonijiet iridu jieħdu l-miżuri meħtieġa biex jiggarantixxu standard ta' kwalità għolja ta' traduzzjonijiet; għalhekk jistieden lill-Kunsill, lill-amministrazzjoni tal-Parlament u lill-Kummissjoni biex jagħtu rendikont tal-miżuri adottati għall-immonitorjar u t-titjib fil-kwalità tat-traduzzjonijiet fil-ħin sal-proċedura ta' kwittanza 2006; Jistieden lill-istituzzjonijiet biex jistabbilixxu għodod biex ikejlu s-sodisfazzjon ta' l-utent; minbarra dan, jitlob li jsiru verifiki fortuwiti tal-kwalità u sondaġġi ta' sodisfazzjon tal-klijent u dawn għandhom jitwettqu fuq bażi regolari; Proċeduri għal immaniġġjar ta' talbiet ta' traduzzjoni Jinnota li l-ECA kritikat proċeduri ambigwi biex jintalbu traduzzjonijiet, u linjigwida mhux ċari wkoll fir-rigward ta' liema dokumenti jridu jkunu tradotti jew le; F'dan il-kuntest, jilqa' d-dispożizzjoni tal-Kummissjoni biex tindirizza l-proċedura ta' l-awtorizzazzjoni u ta' l-iskrining tat-talbiet ta' traduzzjoni fl-2006; jilqa' b'sodisfazzjon ukoll il-fatt li fl-2003, il-Kunsill stabbilixxa lista ta' dokumenti essenzjali, u b'hekk illimita t-traduzzjoni ta' testi oħra; Jirrakkomanda li jsir użu akbar ta' dokumenti li huma limitati fit-tul u tas-sommarji miktuba; Iħeġġeġ lill-kumitati u lid-delegazzjonijiet parlamentari - kull meta possibli - biex ma jipprovdux testi ħlief fil-lingwi tal-membri tal-kumitati u ta' delegazzjoni u tas-sostituti tagħhom; iqis li l-verżjonijiet addizzjonali tal-lingwa għandhom jingħataw wara talba; Jimmarka l-importanza ta' kumitati, ta' delegazzjonijiet u ta' gruppi politiċi fit-tfassil ta' previżjonijiet kull xahar L-Artikolu 12(2) tal-Kodiċi ta' Kondotta dwar il-Multilingwiżmu. ; jenfasizza li, min-naħa l-oħra, l-utenti għandhom ikunu infurmati bl-ispejjeż ġejjin mit-talbiet tagħhom għal traduzzjoni; Effiċjenza tal-proċess ta' traduzzjoni Jistieden lill-istituzzjonijiet biex jiżviluppaw indikaturi ta' prestazzjoni kwalitattivi u kwantitattivi bil-ħsieb li jiffaċilitaw l-immonitorjar ta' proċessi ta' traduzzjoni għal skopijiet ta' mmaniġġjar; Jiddispjaċih li s-servizz ta' traduzzjoni tiegħu għadu ma jużax b'mod sistematiku l-għodod ta' traduzzjoni; għalhekk, jistieden lill-maniġment tiegħu biex jieħu l-miżuri meħtieġa biex jiżgura l-użu sistematiku ta' għodod bħal dawn, b'mod partikulari sistemi ta' memorji ta' traduzzjoni (i.e. Euramis), li fihom il-potenzjal ta' l-użu mill-ġdid - u b'hekk ta' gwadanni kwalitattivi - huwa għoli; Jistieden lill-Parlament, lill-Kunsill u lill-Kummissjoni sabiex jużaw b'mod effettiv u effiċjenti r-riżorsi interni u esterni, bħal databases, traduzzjonijiet assistiti bil-kompjuter, it-teleworking u l-outsourcing; Jilqa' t-titjib ta' koperazzjoni interistituzzjonali bejn is-servizzi ta' traduzzjoni ta' l-istituzzjonijiet differenti, b'mod partikulari l-ħolqien ta' database ta' terminoloġija komuni, l-iżvilupp ta' memorji ta' traduzzjoni komuni u l-qsim ta' riżorsi permezz tal-proġett ta' bilanċjar ta' l-ammont ta' xogħol; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni u lill-Qorti Ewropea ta' l-Awdituri. Fit-13 ta' Settembru 2006 il-Qorti Ewropea ta' l-Awdituri (ECA) ippreżentat ir-Rapport Speċjali Nru 9/2006 tagħha dwar l-infiq fuq l-interpretazzjoni magħmul mill-Parlament, il-Kummissjoni u l-Kunsill lill-Kumitat għall-Kontroll tal-Baġit (CONT). Wieħed u għoxrin lingwa għandhom l-istatus ta' lingwi uffiċjali u ta' ħidma ta' l-istituzzjonijiet Ewropej. Kull istituzzjoni ta' l-UE għandha servizz ta' traduzzjoni tagħha. L-istituzzjonijiet li, skond l-attivitajiet tagħhom, iridu jipprovdu l-akbar volum ta' traduzzjonijiet huma l-Kummissjoni, il-Parlament u l-Kunsill (madwar 70%). Għal raġunijiet prattiċi l-lingwi l-aktar użati fi ħdan l-istituzzjonijiet ġew imnaqqsa fin-numru, iżda d-dokumentazzjoni li tasal u li tintbagħat lejn l-Istati Membri hija fil-lingwi uffiċjali tagħhom. Għalhekk it-traduzzjoni ta' dokumenti preżentati għat-traduzzjoni u dawk lesti mit-traduzzjoni hija vitali għat-tħaddim sod ta' l-istituzzjonijiet, u għal komunikazzjoni ma' Stati Membri u maċ-ċittadini tagħhom. Rispett għall-multilingwiżmu Il-multilingwiżmu Il-prinċipju ta' multilingwiżmu huwa stabbilit fl-Artikoli 21, 290 u 314 tat-Trattat ta' l-UE hu wieħed mill-karatteristiċi ewlenin ta' l-Unjoni Ewropea, li jimmarka d-diversità kulturali u lingwistika u jiżgura trattament ugwali taċ-ċittadini ta' l-UE. Huwa jiggarantixxi d-dritt taċ-ċittadini li jikkomunikaw ma' l-istituzzjonijiet ta' l-UE fi kwalunkwe lingwa uffiċjali tagħha, b'hekk jippermettilhom li jeżerċitaw id-dritt tagħhom ta' kontroll demokratiku. Fl-istess waqt, is-servizzi lingwistiċi jikkontribwixxu biex l-istituzzjonijiet ta' l-UE jibqgħu miftuħa u trasparenti għaċ-ċittadini ta' l-Ewropa. Fil-Parlament l-użu ta' lingwi uffiċjali hu rregolat mill-'Kodiċi ta' Kondotta fuq il-Multilingwiżmu' tiegħu, aġġornat fl-2004; ir-Regoli ta' Proċedura tiegħu jistipulaw li l-Membri jistgħu jitkellmu fil-lingwa uffiċjali ta' l-għażla tagħhom u li l-interpretazzjoni għal-lingwi l-oħra tkun provduta. L-ispiża totali tas-servizzi lingwistiċi kollha ta' l-istituzzjonijiet ta' l-UE, it-traduzzjoni u l-interpretazzjoni f'daqqa, jirrappreżentaw biss 1% tal-baġit totali ta' l-UE. Waqt li l-multilingwiżmu huwa espressjoni tad-diversità kulturali ta' l-UE, in-numru dejjem jiżdied ta' lingwi uffiċjali jistieden għal soluzzjonijiet prammatiċi fix-xogħol preparatorju fi ħdan l-istituzzjonijiet. Objettiv tal-verifika L-objettiv tal-verifika kien li jkun analizzat sa liema punt il-Kummissjoni, il-Parlament u l-Kunsill jimmaniġġjaw ir-riżorsi u n-nefqa tagħhom ta' traduzzjoni b'mod effiċjenti u effettiv. Il-Qorti indirizzat tliet domandi: · Id-domanda għat-traduzzjoni qed tintlaħaq u jeżistu proċeduri adegwati li jevitaw traduzzjonijiet mhux meħtieġa? · It-traduzzjonijiet qed jitwettqu fil-ħin u bi kwalità adegwata għall-iskop tagħhom? · L-istituzzjonijiet kienu kapaċi jikkontrollaw l-ispiża tat-traduzzjonijiet? Il-verifika kopriet b'mod prinċipali s-snin 2003 u 2004, iżda tqiesu wkoll tibdiliet li seħħew fl-2005 minħabba t-tkabbir. Immaniġġjar ta' talbiet ta' interpretazzjoni Linjigwida ċari għandhom ikunu meħtieġa biex jistabbilixxu kriterji għal talbiet ta' traduzzjoni. Iżda, skond il-Qorti, ebda istituzzjoni ma stabbiliet proċeduri konsistenti u ċari li jiddefinixxu min jista' jitlob traduzzjoni, liema tip ta' dokumenti għandhom ikunu tradotti (meta u f'liema lingwi), kriterji li jawtorizzaw traduzzjonijiet mhux obbligatorji u proċeduri għal immonitorjar ta' l-infurzar ta' "politika ta' traduzzjoni". Talbiet għal traduzzjonijiet rigward il-lingwi UE-15 kienu milħuqa b'mod ġenerali mill-istituzzjonijiet, filwaqt li s-sitwazzjoni kienet differenti fil-każ ta' l-għaxar lingwi ta' tkabbir ġodda (UE-10) minħabba numru mhux suffiċjenti ta' tradutturi mill-Istati Membri ġodda. Ebda istituzzjoni ma kienet kapaċi tilħaq il-miri tagħha għal reklutaġġ ta' staff ta' tradutturi u ta' staff ta' appoġġ għat-taqsimiet ta' lingwa ġodda. Fis-snin reċenti li għaddew l-istituzzjonijiet irnexxielhom jillimitaw iż-żieda fil-volum ta' traduzzjoni billi użaw il-miżuri li ġejjin: · twaqqif ta' lista ta' "dokumenti prinċipali", · limitar tat-tul massimu tat-testi, · preżentazzjoni ta' sommarji eżekuttivi f'lingwi differenti milli traduzzjoni sħiħa, · konċentrazzjoni ta' traduzzjoni tal-verżjoni finali ta' dokumenti, · inkoraġġiment biex l-utenti jeżerċitaw moderazzjoni. Kontroll ta' kwalità Il-kwalità ta' traduzzjonijiet fil-lingwi UE-15 kienet meqjusa bħala xierqa b'mod ġenerali. Iżda, l-Qorti nnutat problemi ta' kwalità għal traduzzjonijiet fil-lingwi UE-10. Madwar 90% ta' traduzzjonijiet tlestew fl-iskadenzi miftiehma. Fil-Kummissjoni, id-Direttorat Ġenerali għat-Traduzzjoni (DGT) jikklassifika t-traduzzjonijiet kollha f'ħames kategoriji ta' "tipi ta' kwalità ta' traduzzjoni" (TQT), bi grad differenti ta' reviżjoni u/jew analiżi ta' kwalità skond it-tip ta' dokument. Minbarra dan, xi DGs tal-Kummissjoni, bħad-DG għall-Kompetizzjoni, jirrevedu b'mod sistematiku t-traduzzjonijiet li jirċievu. Il-Parlament u l-Kunsill ma jallokawx traduzzjonijiet għal kategoriji ta' kwalità u għalhekk il-proċeduri ta' kontroll ta' kwalità tagħhom huma inqas strutturati. B'hekk, prattiki ta' reviżjoni jvarjaw b'mod sinifikattiv, minkejja li l-atti leġiżlattivi dejjem ikunu riveduti mill-ġuristi lingwisti qabel il-pubblikazzjoni. Minbarra dan, il-Parlament juża kontrolli kif jinzertaw darbtejn fix-xahar biex jivverifikaw l-ispeling u l-grammatika. Ebda servizz ta' traduzzjoni ta' l-istituzzjonijiet ma stabbilixxa għodod speċifiċi biex ikejjel is-sodisfazzjon ta' l-utenti jew proċeduri formulati biex jindirizzaw ilmenti dwar kwalità. Nefqa u effiċjenza ta' traduzzjonijiet Fil-passat l-istituzzjonijiet ma kkalkulawx l-ispejjeż totali tat-traduzzjoni, u lanqas l-ispejjeż għal kull paġna. Fl-2003 il-Qorti stmat l-ispejjeż totali tat-traduzzjonijiet Spejjeż totali jinkludu, skond il-Qorti, spejjeż totali għal tradutturi, segretarji, il-maniġment, staff ta' servizz, l-ippjanar, bini, IT u maniġġjar tar-riżorsi umani (jiġifieri t-taħriġ). għal EUR 414.2 miljun: il-Kummissjoni - EUR 214.8 miljun, il-Parlament - EUR 99 miljun u l-Kunsill - EUR 100.4 miljun. L-ispiża għal kull paġna kienet ta' EUR 166.37: il-Kummissjoni - EUR 150.2, il-Parlament - EUR 149.7 u l-Kunsill - EUR 251.8. Traduzzjonijiet esterni kienu madwar 30% irħas minn dawk interni. B'mod ġenerali, l-istituzzjonijiet ma pproduċewx indikaturi suffiċjenti u informazzjoni ta' maniġment biex jimmonitorjaw il-proċess ta' traduzzjoni. Minħabba l-karatteristika tal-ħidma (politika) tagħhom, huwa diffiċli li jkunu stmati previżjonijiet effiċjenti ta' talba fil-Parlament u fil-Kunsill. Jidher li hija prattika komuni li t-tradutturi nfushom jiddeċiedu li jużaw għodod ta' l-IT (traduzzjoni assistita mill-kompjuter), għodod ta' riċerka u software ta' rikonoxximent tal-vuċi. Produttività, definita bħala n-numru ta' paġni standard tradotti internament għal kull traduttur intern ("ekwivalenti għal bażi 'full time' " = FTE), tvarja b'mod wiesa' minn taqsima tal-lingwa għall-oħra u minn istituzzjoni għall-oħra. Il-produttività tas-servizzi ta' traduzzjoni ta' l-UE titqies bħala aktar baxxa minn dik tas-settur privat Il-produttività tad-DGT tal-Kummissjoni (madwar 5 paġni kuljum) kienet ftit aktar baxxa minn dik tas-servizz ta' traduzzjoni tal-Parlament. Il-produttività aktar baxxa tista' sa ċertu punt tkun spjegata bl-irwol tal-Kummissjoni bħala dik li tibda l-proċess leġiżlattiv. Il-produttività tal-Kunsill kienet aktar baxxa b'mod sistematiku minn dik tal-Kummissjoni u l-Parlament, minħabba sehem għoli ta' dokumenti leġiżlattivi li jeħtieġu attenzjoni partikulari u talba li tvarja b'mod qawwi. L-istituzzjonijiet m'utilizzawx sett paragunabbli ta' indikaturi ta' prestazzjoni li jippermetti l-immonitorjar tal-proċess ta' traduzzjoni fl-istituzzjonijiet bl-istess mod. PROĊEDURA Rapport speċjali Nru 9/2006 tal-Qorti ta' l-Awdituri Ewropea dwar l-infiq tat-traduzzjoni tal-Kummissjoni, tal-Parlament Ewropew u tal-Kunsill Numru tal-proċedura Kumitat risponsabbli Data tat-tħabbir ta' l-awtorizzazzjoni fis-seduta plenarja Kumitat(i) mitlub(a) jagħtu opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċiżjoni Koperazzjoni iktar mill-qrib Data tat-tħabbir fis-seduta plenarja Rapporteur(s) Data tal-ħatra Ir-rapporteur(s) preċedenti Diskussjoni fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut/i preżenti għall-votazzjoni finali Sostitut/i preżenti għall-votazzjoni finali skond ir-Regola 178(2)
Extracted from 14646376__REPORT__A6-2007-0215__MT.txt